stanford-oval/wikipedia huggingface dataset:
วาเลนติ

| "VALENTI"> เพลงโดยโบอา.จากอัลบั้มVALENTI และ BEST OF SOUL |
| --- | --- |
ด้านเอ: "VALENTI"
ด้านบี: "Realize (stay with me)"
วางจำหน่าย: 28 สิงหาคม พ.ศ. 2545
บันทึกเสียง: พ.ศ. 2545
แนวเพลง: เจ-ป็อป
ค่ายเพลง: เอเว็กซ์ แทร็กซ์
วาเลนติ (ญี่ปุ่น: VALENTI; โรมาจิ: ヴァレンチ; ทับศัพท์: Varenchi) เป็นซิงเกิลภาษาญี่ปุ่นลำดับที่ 6 ของโบอาในรูปแบบของแม็กซี่ซิงเกิล  วางขายเมื่อวันที่ 28 สิงหาคม พ.ศ. 2545  โดยเพลง VALENTI เป็นเพลงในอัลบั้ม VALENTI ซึ่งเป็นชื่อเดียวกันกับซิงเกิลนี้  และอัลบั้ม BEST OF SOUL  ส่วนเพลง VALENTI -English Version- จะอยู่ในอัลบั้ม Next World  ซิงเกิลนี้เปิดตัวสัปดาห์แรกที่อันดับ 2 ของออริกอนชาร์ต  และมียอดขายรวมมากกว่า 200,000 แผ่น  โดยเป็นซิงเกิลที่มียอดขายสูงที่สุดเป็นอันดับ 1 ของโบอา  และด้วยเหตุนี้เองจึงทำให้ซิงเกิลต่อๆมาอย่าง "คิเซคิ / NO.1" และ "JEWEL SONG / BESIDE YOU -โบคุโอะโยบุโคเอะ-" เป็นที่ได้รับความนิยม  และมียอดขายสูงขึ้น
เพลง VALENTI เป็นเพลงประกอบโฆษณาเกมโปรเจกต์ มิเนอร์วา  ส่วนเพลง VALENTI -English Version- เป็นเพลงประกอบภาพยนตร์โฆษณารองเท้าของสเก็ตเชอร์
รายชื่อเพลง

VALENTI
Realize (stay with me)
VALENTI -English Version-
VALENTI -Instrumental-
ชาร์ต

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 28 สิงหาคม 2002 | Oricon Daily Singles Chart | #2 |  |  |  |
| 28 สิงหาคม 2002 | Oricon Weekly Singles Chart | #2 | 32,210 | 200,000 | 25 สัปดาห์ |
| 28 สิงหาคม 2002 | Oricon Monthly Singles Chart |  |  | 200,000 |  |
| 28 สิงหาคม 2002 | Oricon Yearly Singles Chart |  |  | 200,000 |  |
สังกะสี

สังกะสี (อังกฤษ: Zinc) คือธาตุที่มีหมายเลขอะตอม 30 และสัญลักษณ์คือ Zn สังกะสีอยู่ในตารางธาตุหมู่ 12 ชื่อในภาษาอังกฤษมาจากภาษาเยอรมันว่า Zink เป็นธาตุประเภทโลหะที่มีความไวต่อปฏิกิริยาเคมีพอสมควรกับออกซิเจนและธาตุที่ไม่ใช่โลหะ  สังกะสีเมื่อทำปฏิกิริยากับกรดเจือจางจะปล่อยก๊าซไฮโดรเจนออก ธาตุชนิดนี้เป็นโลหะธาตุที่มีลักษณะที่เป็นสีเงิน มันวาว เป็นที่นิยมนำมาใช้ในภาคอุตสาหกรรมมากมาย เพื่อเป็นโลหะโครงสร้างหรือโลหะผสมกับโลหะอื่นสำหรับประยุกต์ใช้งานในด้านต่างๆ นอกจากนั้น สังกะสียังเป็นแร่ธาตุชนิดหนึ่งที่สามารถพบได้ในร่างกายมนุษย์ และสัตว์ เนื่องจากจัดเป็นแร่ที่ร่างกายต้องการชนิดหนึ่ง
การค้นพบ

ในอดีตจะพบสังกะสีที่อยู่ในรูปของโลหะเจือ เริ่มมีการถลุงและสกัดสังกะสีที่ไม่บริสุทธิ์ในประเทศจีน และอินเดียประมาณปี ค.ศ. 1000 และนำสังกะสีที่ค่อนข้างบริสุทธิ์ (slab zinc or spelter) ไปที่ยุโรปในศตวรรษที่ 17 ในขณะนั้นยังไม่มีชื่อเรียกอย่างเป็นทางการ โดยมีชื่อเรียกที่แตกต่างๆกัน เช่น Indian tin, calamine, tutanege หรือ spiauter ในปี ค.ศ. 1697 Lohneyes ได้เรียกชื่อธาตุนี้ว่า “Zink” ต่อมากลายเป็น Zinc
ลักษณะของสังกะสี(Zn)

เลขอะตอม : 30
นํ้าหนักอะตอม (กรัม/โมล) : 65.39
โครงสร้างผลึก : hexagonal close-packed
จุดเดือด (oC) : 907
จุดหลอมเหลว (oC) : 419.5
ความหนาแน่น ที่ 25 oC (กรัม/ลบ.ซม.) : 7.133
ความร้อนจำเพาะ ที่ 25 oC (แคลอรี่/กรัม) : 0.0925
ความร้อนแฝงของการหลอมเหลว (แคลอรี่/กรัม) : 24.4
ความร้อนแฝงของการกลายเป็นไอ (แคลอรี่/กรัม) : 419.5
การจัดระดับอิเล็กตรอน : [Ar] 4s2 3d10
ออกซิเดชันเสตท : +2
ค่าความต่างศักย์, Eo (volts) : -0.763
Zn2+ + 2e– → Zn
รัศมีไอออน Zn2+ (nm) :  0.074
รัศมีอะตอม Zn (nm)  : 0.133
การนำไปใช้งาน

เคลือบโลหะ เพื่อป้องกันสนิมและการกัดกร่อน เช่นใน กระเบื้องสังกะสี หรือกระเบื้องสังกะสีลูกฟูก เรียกกันในวงการช่างโลหะว่า เหล็กอาบสังกะสี หรือ เหล็กชุบสังกะสี
ส่วนประกอบในโลหะผสม เช่นใช้ในการทำของเล่น
ใช้เป็นภาชนะของถ่านอัลคาไลน์
สังกะสีเป็นสารอาหาร ที่พบได้มากในหอยนางรม และโปรตีน ถั่ว แอลมอนด์ เมล็ดฟักทอง และเมล็ดทานตะวัน
ซิงค์ออกไซด์ (ZnO) มีลักษณะสีขาว ใช้เป็นส่วนผสมผลิตสีเคลือบ สีทา และใช้ในอุตสาหกรรมเซรามิกส์
ซิงค์คาร์บอเนต (ZnCO3) ใช้เป็นส่วนผสมในอุตสาหกรรมยา เช่น ยาทาแก้อาการคันตามผิวหนัง
ซิงค์ซัลเฟต (ZnSO3) ใช้ในอุตสาหกรรมสิ่งทอ
ซิงค์ซัลไฟต์ (ZnS) ใช้เป็นสีขาวในอุตสาหกรรมยาง ใช้เคลือบเป็นฉากเรืองแสงในหลอดฟลูออเรสเซ็นต์ของโทรทัศน์ และใช้เป็นส่วนผสมของสีพรายน้ำ
ซิงค์ไฮดรอกไซด์ (Zn(OH2) ใช้ในอุตสาหกรรมยาง
ซิงค์คลอไรด์ (ZnCl2) ใช้เป็นสารป้องกันเชื้อราในอุตสาหกรรมกระดาษ และไม้อัด
ซิงค์ไพริดีนไธโอน (zinc pyridinethione) ใช้เป็นส่วนผสมในน้ำยาหรือแซมพูสระผมป้องกันรังแค
ความสำคัญต่อร่างกาย

สังกะสีถือเป็นแร่ธาตุชนิดหนึ่งที่จำเป็นต่อร่างกาย และต้องได้รับเป็นประจำ เนื่องจากเป็นแร่ธาตุที่มีบทบาทสำคัญหลายประการต่อร่างกาย ได้แก่
ช่วยกระตุ้นการสร้าง และการซ่อมแซมหนังกำพร้า
ช่วยกระตุ้นการสังเคราะห์คอลลาเจน
ช่วยในกระบวนการสร้างเอนไซม์ ระบบภูมิคุ้มกัน การสร้างสารพันธุกรรม และการซ่อมแซมบาดแผล
ความสำคัญต่อร่างกาย > ปริมาณที่ควรได้รับธาตุสังกะสี

ร่างกายควรได้รับสังกะสี 12-15 มิลลิกรัมต่อวัน สำหรับผู้ใหญ่ (หญิงให้นมบุตรควรได้รับเพิ่มขึ้นเล็กน้อย)
ความสำคัญต่อร่างกาย > โรคจากการขาดแร่ธาตุสังกะสี

1.	เสื่อมสมรรถภาพทางเพศ อวัยวะสืบพันธุ์ไม่เจริญเต็มที่
2.	ต่อมลูกหมากโต
3.	ผนังหลอดเลือดแดงแข็ง
4.	ลิ้นจะขาดการรับรู้รสอาหาร
5.	มีจุดขาวๆ ที่เล็บ
6.	อ่อนเพลีย เซื่องซึม เหนื่อยง่าย
7.	ผมร่วง มีรังแคมาก
8.	การไหลเวียนของเลือดไม่ดี
9.	หากขาดในเด็ก จะทำให้มีร่างกายเตี้ย แคระ
10.	เป็นโรคกระดูกพรุน
ความสำคัญต่อร่างกาย > อาการขาดสังกะสี

ซึ่งถ้าร่างกายมีอาการขาดแร่ธาตุ สังกะสี เป็นเวลานาน จะเป็นผลให้เกิดอาการต่างๆ มากมาย ดังนี้
1.	การเจริญเติบโตในเด็กล่าช้า ตัวเล็ก แคระแกรน หรือหยุดชะงักเป็นหนุ่มเป็นสาว
2.	ผิวหนังมีการอักเสบ โดยระยะแรกจะเป็นรอบปาก และอวัยวะเพศ ต่อมาจะลามไปที่แขนและขา เริ่มแรกอาจเป็นแค่ผื่นแดง ต่อมาจะมีลักษณะเป็นเม็ดพุพอง
3.	ระบบทางเดินอาหาร ทำให้มีอาการเบื่ออาหาร การรู้รสลดน้อยลง
4.	ระบบประสาท อาจมีอาการซึมเศร้า หงุดหงิด ขาดสมาธิ เหม่อลอย และมีอาการตาบอดแสงได้
5.	 ระบบต่อมไร้ท่อ คือ ทำให้อวัยวะเพศเด็กเล็ก ไม่โตขึ้นตามวัย
6.	มีอาการผมร่วง แตกปลาย เล็บเปราะ ผิวแห้ง
พิษของสังกะสี

การได้รับสังกะสีเข้าสู่ร่างกายในปริมาณที่อาจทำให้เกิดพิษสามารถแบ่งได้หลายกรณี ได้แก่
พิษของสังกะสี > การได้รับสังกะสีจากภาวะมลพิษ

สังกะสีที่ปนเปื้อนสู่สิ่งแวดล้อมมักเกิดจากกระบวนการผลิตในอุตสาหกรรมที่บำบัดไม่หมดหรือการผลิตภัณฑ์ที่มีสังกะสีเป็นส่วนประกอบ มลพิษที่ปนเปื้อนสังกะสีมักอยู่ในรูปของฝุ่นหรือไอสารที่ลอยในอากาศ ซึ่งมีโอกาสสัมผัส และได้รับสารได้ง่าย โดยเฉพาะคนงานที่เกี่ยวข้องกับการผลิต
อาการ : เมื่อได้รับฝุ่นหรือไอของสังกะสีในปริมาณมากจากการสูดดมจะเกิดอาการกระหายน้ำ ไอ หลอดลมอักเสบ ปอดบวม เหนื่อยล้าง่าย อ่อนแรง มีอาการปวดกล้ามเนื้อ คลื่นไส้ มีไข้ มีอาการหนาวสะท้าน และผิวหนังเปลี่ยนเป็นสีน้ำเงิน ซึ่งมักเกิดภายใน 4-12 ชั่วโมง หลังการสัมผัส อาการเหล่านี้จะหายเป็นปกติภายใน 1-2 เรียกชื่อโรคนี้ว่า โรคไข้วันจันทร์ (Monday fever) หรือโรคไข้พิษโลหะ (metal fume fever)
พิษของสังกะสี > การปนเปื้อนจากอาหาร และน้ำดื่ม

สารประกอบซิงค์ออกไซด์มักปะปนในแหล่งน้ำหรืออาหารได้ง่าย โดยเฉพาะพื้นที่ที่อยู่ใกล้แหล่งแร่สังกะสี เมื่อร่างกายได้รับสาร และสะสมเป็นเวลานานจะก่อให้เอนไซม์ของตับเกิดความผิดปกติ และพบอาการเลือดออกในระบบทางเดินอาหาร ตามประกาศคณะกรรมการสิ่งแวดล้อมแห่งชาติ ฉบับที่ 8 (พ.ศ. 2537) ได้กำหนดให้มีสังกะสีปนเปื้อนในแหล่งน้ำไม่เกิน 1 มิลลิกรัม/ลิตร
อาการ : เมื่อเกิดพิษในระบบทางเดินอาหารจากการกินสังกะสีเข้าไปจะเกิดกัดกร่อนบริเวณทางเดินอาหารส่วนต้น ได้แก่ หลอดอาหาร และกระเพาะอาหาร ทำให้มีอาการอักเสบ ปวดท้องอย่างรุนแรง และอาจทำให้ทางเดินอาหารตีบตันได้
พิษของสังกะสี > ผลิตภัณฑ์อาหารเสริมสังกะสี

ผลิตภัณฑ์อาหารเสริมสังกะสี ทั้งในรูปของอาหารเสริมสังกะสีชนิดเม็ด และชนิดน้ำ หากผู้บริโภครับประมาณในจำนวนมากที่เกินความต้องการของร่างกายมักทำให้เกิดอาการเหมือนการได้รับซิงค์ออกไซด์ในข้อที่ 2 ที่กล่าวมา
โลหะสังกะสี
อาหารที่มีสังกะสีเป็นส่วนประกอบ
กระบวนการผลิตสังกะสี ด้วยวิธีการสกัดทางโลหะ

หลังจากบดแร่สังกะสีแล้ว จะถูกส่งผ่านไปยังส่วนคัดแยก froth flotation ซึ่งอาศัยคุณสมบัติการละลายได้ที่แตกต่างกัน หลังจากผ่านกระบวนการนี้แล้วจะทำให้ได้ผลิตผลที่มีสังกะสีความเข้มข้นประมาณ 50% ซัลเฟอร์ 32% เหล็ก 13% และ ซิลิกา 5% โดยนำส่วนที่ผ่านการแยกเบื้องต้นแล้ว เข้าสู่กระบวนการต่อไป
กระบวนการย่างแร่ (Roasting)

จะเปลี่ยนจาก ZnS2 เป็น ZnO  ดังสมการ 2 ZnS + 3 O2 → 2 ZnO + 2 SO2
ซัลเฟอร์ไดออกไซด์ (SO2) ที่เกิดขึ้นจะนำไปผลิต กรดซัลฟิวริก(H2SO4) ต่อไป
การรีดิวซ์ ZnO ให้เป็น Zn

โดยใช้กระบวนการ pyrometallurgy หรือ electrowinning
1.	Pyrometallurgy
เป็นกระบวนการรีดิวซ์ ZnO ด้วย คาร์บอน (C) ที่อุณหภูมิ 950 องศาเซลเซียส
2 ZnO + C → 2 Zn + CO2
2 ZnO + 2 CO → 2 Zn + 2 CO2
2.	Electrowinning
เป็นการใช้กระบวนการแยกสลายด้วยไฟฟ้า (electrolysis) ทำได้โดยการเปลี่ยนรูป ZnO ให้เป็น ZnSO4 โดยทำปฏิกิริยากับ H2SO4
ZnO + H2SO4 → ZnSO4 + H2O
หลังจากนั้นจึงใช้กระบวนการแยกสลายด้วยไฟฟ้า ก็จะได้สังกะสีบริสุทธิ์
2 ZnSO4 + 2 H2O → 2 Zn + 2 H2SO4 + O2
H2SO4 ที่เกิดขึ้นก็นำกลับมาใช้ในกระบวนข้างต้นได้
แหล่งข้อมูลอื่น

สังกะสีในสารอาหาร เก็บถาวร 2008-05-14 ที่ เวย์แบ็กแมชชีน
รายละเอียดสังกะสี เก็บถาวร 2007-06-30 ที่ เวย์แบ็กแมชชีน
https://en.wikipedia.org/wiki/Zinc
http://www.greenclinic.in.th/zinc.html เก็บถาวร 2016-03-06 ที่ เวย์แบ็กแมชชีน
http://www.healthdd.com/article/article_preview.php?id=33 เก็บถาวร 2016-03-04 ที่ เวย์แบ็กแมชชีน
http://www.siamchemi.com/%E0%B8%AA%E0%B8%B1%E0%B8%87%E0%B8%81%E0%B8%B0%E0%B8%AA%E0%B8%B5/ เก็บถาวร 2016-03-03 ที่ เวย์แบ็กแมชชีน
ไลฟ์แอตเดอะกรีกเธียเตอร์

ไลฟ์แอดเดอะกรีกเธียเตอร์ (อังกฤษ: Live At The Greek Theatre) คือดีวีดีบันทึกการแสดงสดของอิลดีโว เป็นส่วนหนึ่งของคอนเสิร์ตทัวร์ของอิลดีโวประจำปี ค.ศ. 2006 ดีวีดีนี้บันทึกการแสดงที่โรงละครเดอะกรีกเธียเตอร์ เมื่อวันที่ 27 มิถุนายน พ.ศ. 2549 ในลอสแอนเจลิส รัฐแคลิฟอร์เนียคอนเสิร์ตครั้งนี้รวบรวมเพลงจากทั้งอัลบั้มแรกของพวกเขา อิลดิโว่ และอัลบั้ม อังโกร่า
นอกจากวิดีโอบันทึกการแสดงสดแล้ว ยังมีโบนัส มิวสิกวิดีโอเพลง "เดอะไทม์ออฟอาวเวอร์ไลฟ์" พร้อมบทสนทนาของอิลดีโวถึงการจัดคอนเสิร์ตอีกด้วย
รายชื่อเพลง

คอนเสิร์ต
Unbreak My Heart (Regresa A Mi)
All By Myself (Solo Otra Vez)
Passera
Isabel
Nella Fantasia
Rejoice
Pour Que Tu M'aimes Encore
I Believe In You (Je Crois En Toi)
Unchained Melody (Senza Catene)
Everytime I Look At You
Si Tu Me Amas
Feelings
Mama
Somewhere
Heroe
My Way (A Mi Manera)
DVD Extras:
music video ‘The Time of Our Lives’ ( English, German and International versions.)
Up Close And Personal at the Greek
A year in the life of Il Divo as they reflect on their first world tour. More number 1’s and what the future has to hold
วันฮาร์ต (เพลง)

| "วันฮาร์ต"> เพลงโดยเซลีน ดิออน.จากอัลบั้มวันฮาร์ต |
| --- | --- |
วางจำหน่าย: 16 มิถุนายน พ.ศ. 2546
แนวเพลง: ป๊อป
ความยาว: 3:24
ค่ายเพลง: โคลัมเบีย อีพิก
ผู้ประพันธ์เพลง: John Shanks, Kara DioGuardi
โปรดิวเซอร์: John Shanks, Kara DioGuardi

ภาพปกอื่นๆของซิงเกิล


 
 
อัลบั้มในชื่อเดียวกันนี้ ดูบทความที่ วันฮาร์ต
"วันฮาร์ต  " (อังกฤษ: One Heart) คือซิงเกิลที่ 3 จากอัลบั้ม วันฮาร์ต ของเซลีน ดิออน วางจำหน่ายวันที่ 16 มิถุนายน พ.ศ. 2546 จำหน่ายนอกสหรัฐอเมริกา
"วันฮาร์ต" เป็นผลงานการประพันธ์และอำนวยการสร้าง John Shanks และ Kara DioGuardi.
มิวสิกวิดีโอเพลง "วันฮาร์ต" อำนวยการสร้างโดย Antti Jokinen ซึ่งแพร่ภาพครั้งแรก 30 พฤษภาคม พ.ศ. 2546 ซึ่งรวมอยู่ในแผ่นซิงเกิลเอไซด์ของสหราชอาณาจักร ในซิงเกิล "วันฮาร์ต/ไอโดรฟออลไนต์" เบื้องหลังการสร้างสื่อวิดิทัศน์นี้อยู่ใน อะนิวเดย์... ไลฟ์อินลาสเวกัส ส่วนดีวีดีพิเศษ
DioGuardi และ Shanks ยังเป็นผู้ประพันธ์และอำนวยการซิงเกิลใหม่ปี พ.ศ. 2550 นี้ "เทกกิงแชนเซส"
รูปแบบจัดจำหน่ายและรายชื่อเพลง

ซิงเกิลซีดี 2 เพลง - (ยุโรป)
" วันฮาร์ต" (ฉบับในอัลบั้ม) – 3:24
" วันฮาร์ต" (Original 3 pop edit) – 3:17
ซิงเกิลซีดี 4 เพลง - (ยุโรป)
" วันฮาร์ต" (ฉบับในอัลบั้ม) – 3:24
" วันฮาร์ต" (Original 3 pop edit) – 3:17
" วันฮาร์ต" (Original 3 rythmic extenhded) – 7:10
" วันฮาร์ต" (Original 3 rythmic edit) – 3:40
ซิงเกิลซีดี 4 เพลง (สหราชอาณาจักร)
"วันฮาร์ต" (ฉบับในอัลบั้ม) – 3:24
"ไอโดรฟออลไนต์" (ฉบับในอัลบั้ม) – 4:00
"ไอโดรฟออลไนต์" (Hex Hector extended vocal import mix) – 7:53
"ไอโดรฟออลไนต์" (วิดีโอ) – 4:00
ซิงเกิลซีดี 4 เพลง (สหราชอาณาจักร)
"วันฮาร์ต" – 3:24
"ไอโดรฟออลไนต์" – 4:00
"ออลบายมายเซวฟ์" – 5:12
"วันฮาร์ต" (วิดีโอ) – 3:24
ฉบับอย่างเป็นทางการ

"วันฮาร์ต" (Original 3 pop edit) – 3:17
"วันฮาร์ต" (Original 3 rythmic extenhded) – 7:10
"วันฮาร์ต" (Original 3 rythmic edit) – 3:40
"วันฮาร์ต" (album version) – 3:24
วันดีมหาวินาศ คนอึดตายยาก

| วันดีมหาวินาศ คนอึดตายยาก |
| --- | --- |
กำกับ: จอห์น มัวร์
เขียนบท: สคิป วู้ดส์
สร้างจาก: ตัวละคร โดย ร็อดเดริก ทอร์ป
อำนวยการสร้าง: อเล็กซ์ ยัง วิค ก็อดฟรีย์
นักแสดงนำ: บรูซ วิลลิส ไจ คอร์ตนีย์ เซบาสเตียน คอช ยูลิยา ซนิเกอร์ ราจา บุควิค
กำกับภาพ: โจนาทาน เซลา
ตัดต่อ: แดน ซิมเมอร์แมน
ดนตรีประกอบ: มาร์โค เบลเทรมี
บริษัทผู้สร้าง: Giant Pictures TSG Entertainment  
ผู้จัดจำหน่าย: 20th Century Fox (สหรัฐ) แคททาลิสต์ อัลลายแอนซ์ (ไทย)
วันฉาย: 31 มกราคม 2013 (ปฐมทัศน์, สหราชอาณาจักร) 14 กุมภาพันธ์ 2013 (อเมริกาเหนือ, ไทย)
ความยาว: 97 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 92 ล้านดอลลาร์สหรัฐ
ทำเงิน: 304.7 ล้านดอลลาร์สหรัฐ
ก่อนหน้านี้: ดาย ฮาร์ด 4.0 ปลุกอึด ตายยาก  (2007)
ข้อมูลจาก IMDb
ข้อมูลจากสยามโซน
วันดีมหาวินาศ คนอึดตายยาก (อังกฤษ: A Good Day to Die Hard) เป็นภาพยนตร์โลดโผน/ระทึกขวัญลำดับที่ 5 ในชุด ดาย ฮาร์ด กำกับโดย จอห์น มัวร์ และเขียนบทโดย สคิป วู้ดส์ นำแสดงโดยบรูซ วิลลิส, ไจ คอร์ตนีย์ และเซบาสเตียน คอช ภาพยนตร์เรื่องนี้จัดอยู่ในเรต R เช่นเดียวกับภาพยนตร์ในชุด 3 ภาคแรก และเป็นการฉลองครบรอบ 25 ปีของภาพยนตร์ชุดนี้
วันดีมหาวินาศ คนอึดตายยาก เป็นเรื่องแรกในชุด ที่ใช้ระบบเสียง Dolby Atmos และเข้าฉายในโรงภาพยนตร์ IMAX
เรื่องย่อ

ที่มอสโก วิคเตอร์ ชาการิน เจ้าหน้าที่ระดับสูงของรัสเซีย วางแผนจะนำตัวยูริ โคมารอฟขึ้นศาล เพื่อบีบบังคับให้โคมารอฟยอมส่งไฟล์ที่เชื่อว่าอาจใช้ปรักปรำตัวเขาได้ ในขณะเดียวกันแจ็ค แมคเคลน ก็ถูกจับหลังก่อเหตุฆาตกรรมคนของชาการินในผับ แต่เขายินยอมที่จะเป็นพยานในชั้นศาลเพื่อช่วยโคมารอฟ
จอห์น แมคเคลนทราบข่าวว่าลูกชายตัวเองถูกจับ จึงเดินทางไปยังมอสโก โดยในระหว่างการไต่สวนได้เกิดเหตุระเบิดขึ้น แจ็คและโคมารอฟหนีออกมาได้ จอห์นรีบตามทั้งคู่ไปแต่ถูกขัดขวางโดยกลุ่มนักฆ่าของชาการิน นำโดยอาลิก ทั้งสามฝ่ายขับรถไล่ล่ากัน ซึ่งสุดท้าย จอห์น แจ็คและโคมารอฟก็หลบหนีไปได้
แจ๊คพาทั้งสองไปหลบที่เซฟเฮ้าส์ และได้พบกับไมค์ คอลลินส์ ทำให้จอห์นได้รู้ความจริงว่าลูกชายของตนทำงานเป็นสายลับให้ CIA คอลลินส์สั่งให้โคมารอฟส่งมอบไฟล์ให้เขาเพื่อแลกกับการส่งโคมารอฟออกนอกประเทศ แต่กลุ่มนักฆ่าก็บุกมาอีกครั้ง คอลลินส์ถูกยิงเสียชีวิต ทั้งสามหนีออกมาได้อีกครั้งและไปยังโรงแรมแห่งหนึ่ง ที่ซึ่งโคมารอฟบอกว่าได้เก็บซ่อนไฟล์ดังกล่าวไว้ เมื่อไปถึง ทั้งสามได้พบกับไอริน่า ท่าทางมีพิรุธของเธอทำให้จอห์นสังหรณ์ใจว่าอาจจะมีอะไรแปลก ๆ ซึ่งลางสังหรณ์ของเขาก็ถูกต้อง เมื่ออาลิกและพวกโผล่มา จับจอห์นและแจ็คมัดไว้ ส่วนโคมารอฟถูกลูกสาวของตนเองจับเป็นตัวประกัน แต่จอห์นและแจ็คก็หาทางตอบโต้กลับจนอาลิกต้องล่าถอยไป
ต่อมาแจ็คได้ขโมยรถจากพวกเชชเนียซึ่งมีอาวุธอยู่เต็มคันรถ แล้วขับไปที่เชอร์โนบิล เมืองร้างที่ยังมีกัมมันตรังสีหลงเหลืออยู่ ในขณะเดียวกัน อาลิกก็คุมตัวโคมารอฟเข้าไปยังที่เก็บไฟล์ แต่เขากลับถูกโคมารอฟยิงเสียชีวิต โคมารอฟเผยความจริงว่าไม่เคยมีไฟล์ดังกล่าวอยู่ มีเพียงยูเรเนียมที่ใช้ทำอาวุธนิวเคลียร์จำนวนมากซึ่งเก็บไว้สมัยร่วมมือกับชาการิน แต่ต่อมาถูกชาการินหักหลังทำให้เขาต้องติดคุก โคมารอฟโทรหาชาการินและคุยโทรศัพท์กันก่อนชาการินจะถูกรัดคอเสียชีวิต
เมื่อจอห์นและแจ็คไปถึง ทั้งสองก็พบความจริงและจับกุมตัวโคมารอฟไว้ แต่ปะทะกับไอริน่าและสมุน โคมารอฟหนีไปได้ แจ็คจึงรีบตามไป ในขณะที่จอห์นตามไอริน่าที่หนีขึ้นเฮลิคอปเตอร์ ไอริน่าพยายามจะฆ่าแจ็ค แต่ถูกจอห์นขัดขวางโดยการทำให้เฮลิคอปเตอร์เสียสมดุล ด้านโคมารอฟที่เย้ยหยันก็ถูกแจ็คผลักลงจากอาคาร ร่างของโคมารอฟร่วงลงไปถูกใบพัดเฮลิคอปเตอร์สับจนละเอียด เมื่อไอริน่าเห็นว่าพ่อตัวเองเสียชีวิต จึงตัดสินใจพลีชีพนำเฮลิคอปเตอร์พุ่งชนอาคารที่ทั้งจอห์นและแจ็คหลบอยู่ แต่ทั้งสองก็หนีรอดมาได้ด้วยการกระโดดลงไปในสระน้ำ
หลังจากเรื่องทุกอย่างยุติ จอห์นและแจ็คก็เดินทางกลับนิวยอร์ก และพบกับลูซี่ แมคเคลน ที่มารอรับ ภาพยนตร์จบลงที่ทั้งสามออกเดินไปพร้อม ๆ กัน
นักแสดง

บรูซ วิลลิส รับบท จอห์น แมคเคลน ตำรวจนิวยอร์ก
ไจ คอร์ตนีย์ รับบท จอห์น "แจ็ค" แมคเคลน จูเนียร์ ลูกชายของจอห์น
แมรี อลิซาเบธ วินสทีด รับบท ลูซี่ แมคเคลน ลูกสาวของจอห์น พี่สาวของแจ็ค
โคล เฮาเซอร์ รับบท ไมค์ คอลลินส์ สายลับ CIA
เซบาสเตียน คอช รับบท ยูริ โคมารอฟ
ยูเลีย สนิเจอร์ รับบท ไอริน่า ลูกสาวของโคมารอฟ
อเมารี โนแลสโก รับบท เมอร์ฟี่
ราดิโวจ บุควิช รับบท อาลิก
เซอร์เกย์ โคเลสนิคอฟ รับบท วิคเตอร์ ชาการิน
ทีเซอร์

วันที่ 4 ตุลาคม 2012 ทีเซอร์ของภาพยนตร์เรื่องนี้ได้รับการเผยแพร่ ต่อมาในวันที่ 3 มกราคม 2013 ทีเซอร์แบบเต็มของภาพยนตร์เรื่องนี้ก็ได้รับการเผยแพร่
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ วันดีมหาวินาศ คนอึดตายยาก
วิกิคำคม มีคำคมที่กล่าวโดย หรือเกี่ยวกับ วันดีมหาวินาศ คนอึดตายยาก
วันดีมหาวินาศ คนอึดตายยาก ที่อินเทอร์เน็ตมูวีเดตาเบส
วันดีมหาวินาศ คนอึดตายยาก ที่สยามโซน
| ด ค กดาย ฮาร์ด |
| --- | --- |
ภาพยนตร์: นรกระฟ้า (1988) • ดาย ฮาร์ด 2 อึดเต็มพิกัด (1990) • ดาย ฮาร์ด 3 แค้นได้ก็ตายยาก (1995)  • ดาย ฮาร์ด 4.0 ปลุกอึด ตายยาก (2007) • วันดีมหาวินาศ คนอึดตายยาก  (2013)
วิดีโอเกมส์: Die Hard (1990) • Die Hard Arcade (1996) • Die Hard Trilogy (1996) • Die Hard Trilogy 2: Viva Las Vegas (2000) • Die Hard: Nakatomi Plaza (2002) • Die Hard: Vendetta (2002)
อื่นๆ: รายชื่อตัวละคร
ฟุตบอลทีมชาติสวีเดน

| สถิติเหรียญโอลิมปิก> Men's Football |
| --- | --- | --- |
|  |  1948 ลอนดอน  | Team |
|  |  1924 ปารีส  | Team |
|  |  1952 เฮลซิงกิ  | Team |
ฟุตบอลชายทีมชาติสวีเดน (สวีเดน: Sverige herrlandslag i fotboll) เป็นฟุตบอลทีมชาติจากราชอาณาจักรสวีเดน ภายใต้การดูแลของสมาคมฟุตบอลสวีเดน หน่วยงานที่มีอำนาจกำกับดูแลฟุตบอลในประเทศสวีเดน มีสนามเหย้าคือเฟรนด์ส อารีน่าในสต็อกโฮล์ม ผู้ฝึกสอนคนปัจจุบันคือยอน ดาห์ล โทมัสซ็อน สวีเดนเป็นหนึ่งในทีมที่มีผลงานโดดเด่นในทวีปยุโรป โดยเฉพาะตั้งแต่ทศวรรษ 1940 ถึงปลายทศวรรษ 1950 พวกเขาได้รับการยอมรับเป็นหนึ่งในทีมที่แข็งแกร่งที่สุดของทวีป
สวีเดนลงแข่งขันฟุตบอลโลก 12 ครั้ง ครั้งแรกในฟุตบอลโลก 1934 มีผลงานดีที่สุดคือตำแหน่งรองชนะเลิศในฟุตบอลโลก 1958 ซึ่งพวกเขาเป็นเจ้าภาพและแพ้บราซิลในรอบชิงชนะเลิศ ทำให้สวีเดนกลายเป็นเจ้าภาพทีมเดียวที่แพ้ในรอบชิงชนะเลิศฟุตบอลโลก สวีเดนคว้าอันดับสามอีกสองครั้งในฟุตบอลโลก 1950 และฟุตบอลโลก 1994 พวกเขามีส่วนร่วมในฟุตบอลชิงแชมป์แห่งชาติยุโรป 6 ครั้ง ผลงานดีที่สุดคือรอบรองชนะเลิศ ค.ศ. 1992 ในฐานะเจ้าภาพ สวีเดนประสบความสำเร็จในกีฬาโอลิมปิก โดยคว้าเหรียญทองในโอลิมปิกฤดูร้อน 1948 และเหรียญทองแดงอีกสองครั้งใน ค.ศ. 1924 และ ค.ศ. 1952
ประวัติ > ยุคแรก

สวีเดนลงแข่งขันทางการครั้งแรกกับนอร์เวย์วันที่ 12 กรกฎาคม ค.ศ. 1908 และชนะไปอย่างขาดลอย 11–3 ณ เมืองกอเทนเบิร์ก และมีการแข่งขันอย่างต่อเนื่องใน ค.ศ. 1908 พบกับอังกฤษ, สหราชอาณาจักร, เนเธอร์แลนด์ (2 ครั้ง) และเบลเยียม ผลปรากฏว่าสวีเดนแพ้ทั้ง 5 นัด ในปีนั้นพวกเขาลงแข่งขันโอลิมฤดูร้อนเป็นครั้งแรก และแพ้สหราชอาณาจักรไปถึง 1–12 นับเป็นความพ่ายแพ้ที่ย่อยยับที่สุดของสวีเดนมาถึงปัจจุบัน ต่อมาใน ค.ศ. 1916 สวีเดนเอาชนะคู่ปรับอย่างเดนมาร์กได้เป็นครั้งแรก และพวกเขาเป็นเจ้าภาพโอลิมปิกฤดูร้อน 1912 และมีส่วนร่วมในปี 1920 และ 1924 ซึ่งพวกเขาคว้าเหรียญทองแดง ฟุตบอลโลกครั้งแรกของพวกเขาเกิดขึ้นในปี 1934 ที่ประเทศอิตาลี แม้จะเอาชนะอาร์เจนตินาในรอบ 16 ทีมสุดท้าย 2–1 แต่ต้องยุติเส้นทางในรอบต่อมาโดยแพ้เยอรมนีด้วยสกอร์เดียวกัน
ฟุตบอลโลก 1938 ถือเป็นครั้งที่ 2 ที่สวีเดนได้ลงแข่งขัน โดยในรอบแรกนั้นพวกเขามีกำหนดลงแข่งกับออสเตรีย ทว่าสืบเนื่องจากเหตุการณ์อันชลุส หรือการยึดครองออสเตรียโดยเยอรมนีส่งผลให้ออสเตรียไม่สามารถส่งทีมลงแข่งขันได้ ทำให้สวีเดนผ่านเข้าสู่รอบต่อไปทันที และเอาชนะคิวบา 8–0 โดยสองผู้เล่นอย่าง แฮร์รี แอนเดอร์ซ็อน และ คาร์ล กุสตาฟ เวตเทอร์สตรอมทำแฮตทริกได้ แต่พวกเขาแพ้ฮังการีในรอบรองชนะเลิศ 1–5 และแพ้บราซิลในการแข่งขันชิงอันดับสาม 2–4 ถือเป็นครั้งเดียวในประวัติศาสตร์ที่พวกเขาคว้าอันดับ 4 ในฟุตบอลโลก และเป็นผลงานดีที่สุดในขณะนั้น
ประวัติ > ยุคทอง

ในโอลิมปิกฤดูร้อน 1948 สวีเดนแข่งขันกับออสเตรียซึ่งส่งทีมลงแข่งขันโดยปราศจากผู้เล่นอาชีพอย่างน่าประหลาดใจ เนื่องจากในเวลานั้นประเทศออสเตรียเต็มไปด้วยผู้เล่นอาชีพที่ได้รับอนุญาตให้ลงแข่ง การแข่งขันมีขึ้นที่สนามไวต์ฮาร์ตเลน กรุงลอนดอน และสวีเดนชนะ 3–0 ตามด้วยการเอาชนะเกาหลีใต้ 12–0 นับเป็นชัยชนะที่มากที่สุดของสวีเดนมาถึงปัจจุบัน ตามด้วยการเอาชนะคู่ปรับอย่างเดนมาร์กในรอบรองชนะเลิศ 4–2
การแข่งขันรอบชิงชนะเลิศจัดขึ้นที่สนามกีฬาเวมบลีย์ (1923) ด้วยจำนวนผู้ชมกว่า 40,000 คนซึ่งนับว่าเป็นตัวเลขที่สูงมากในยุคนั้น สวีเดนเอาชนะยูโกสลาเวีย 3–1 ด้วยประตูจากกันนาร์ เกร็น (นาทีที่ 24 และ 67) และนักเตะตำนานอย่างกุนนาร์ นอร์ดาห์ล (นาทีที่ 48) คว้าเหรียญทองครั้งแรกในประวัติศาสตร์ และเป็นครั้งแรกที่ทีมฟุตบอลชายของสวีเดนชนะเลิศรายการระดับทางการ
สืบเนื่องจากปัญหาบางประการ สมาคมฟุตบอลสวีเดนไม่อนุญาตให้ผู้เล่นอาชีพลงแข่งขันฟุตบอลโลก 1950 ทีมชุดนั้นจึงต้องใช้ผู้เล่นสมัครเล่น โดยพวกเขาเป็นหนึ่งในหกทีมจากยุโรปที่ร่วมแข่งขัน และอยู่ร่วมกลุ่มกับอิตาลี และปารากวัย (อินเดียถอนตัวจากการแข่งขัน) สวีเดนเอาชนะอิตาลี 3–2 ที่เซาเปาลู และเสมอปารากวัย 2–2 ในนัดต่อมา เข้ารอบแบ่งกลุ่มรอบต่อไปในฐานะทีมอันดับ 1 เข้าไปพบกับเจ้าภาพอย่างบราซิล ณ สนามกีฬามารากานัง โดยมีผู้ชมมากถึง 138,000 คนนับเป็นสถิติจำนวนผู้ชมสูงที่สุดที่สวีเดนลงแข่งมาถึงปัจจุบัน เกมลงด้วยชัยชนะของบราซิลอย่างขาดลอย 7–1 แฟนบอลบราซิลในสนามฉลองด้วยการโบกผ้าพันคอไปมาคล้ายการโบกมืออำลาเพื่อเป็นการล้อเลียนสวีเดน ต่อมา พวกเขาแพ้อุรุกวัย 2–3 ทำให้หมดสิทธิ์ผ่านเข้าไปลุ้นเหรียญทองแน่นอนแล้ว แม้จะเอาชนะสเปนในนัดสุดท้าย 3–1 พวกเขาจบอันดับสามของกลุ่มและได้รับเหรียญรางวัลทีมจากยุโรปที่ทำผลงานได้ดีที่สุดในฟุตบอลโลกครั้งนี้ และได้รับการยกย่องจากสื่อให้เป็น "ทีมแชมป์ยุโรป อย่างไม่เป็นทางการ"
ต่อมา สวีเดนลงแข่งขันโอลิมปิกฤดูร้อน 1952 ที่เฮลซิงกิ และยังทำผลงานดีต่อเนื่องด้วยการคว้าเหรียญทองแดงเป็นครั้งที่สอง ในปีต่อมา สมาคมฟุตบอลมีมติห้ามผู้เล่นต่างชาติลงแข่งขันในนามทีมชาติสวีเดน และพวกเขาล้มเหลวในฟุตบอลโลก 1954 โดยตกรอบแบ่งกลุ่มในรอบคัดเลือก ต่อมาใน ค.ศ. 1956 สมาคมฟุตบอลอนุญาตให้นักฟุตบอลอาชีพกลับมาลงแข่งขันให้ทีมชาติชุดใหญ่อีกครั้ง ทำให้แฟน ๆ มีความคาดหวังในฟุตบอลโลก 1958 ซึ่งพวกเขาเป็นเจ้าภาพครั้งแรก ครั้งนี้อยู่ร่วมกลุ่มกับเม็กซิโก, ฮังการี และเวลส์
สวีเดนประเดิมด้วยการเอาชนะเม็กซิโก 3–0 จากสองประตูโดยอากนี ซีมอนส์ซ็อน และจุดโทษของนีลส์ ลีดโฮล์ม ตามด้วยการชนะฮังการี 2–1 จากประตูของเคิร์ต ฮัมริน และเสมอในนัดสุดท้ายกับเวลส์โดยไม่มีประตู เข้ารอบเป็นทีมอันดับ 1 เอาชนะสหภาพโซเวียตได้ 2–0 ตามด้วยการเอาชนะทีมแกร่งอย่างเยอรมนีตะวันตกในรอบรองชนะเลิศ 3–1 แม้จะเสียประตูไปก่อน ผ่านเข้าชิงชนะเลิศเป็นครั้งแรก แต่แพ้บราซิลซึ่งนำโดยตำนานอย่างเปเล่ ด้วยผลประตู 2–5 แม้จะออกนำไปก่อนตั้งแต่นาทีที่ 4 จากลีดโฮล์ม แม้จะแพ้ แต่ทีมชุดนั้นได้รับการยกย่องจากแฟนบอลในประเทศ และในทวีปยุโรปอย่างยิ่งใหญ่ และนับว่าเป็นผลงานในรายการใหญ่ที่ดีที่สุดของสวีเดนมาถึงปัจจุบัน โดยหลังจบเกมผู้เล่นบราซิลยกย่องเจ้าภาพอย่างสวีเดนด้วยการถือธงชาติสวีเดนวิ่งรอบสนาม
ประวัติ > ทศวรรษ 1960–1970

เมื่อสิ้นสุดยุคแห่งความสำเร็จซึ่งกินเวลาเกือบสองทศวรรษ สวีเดนก็มีผลงานที่ย่ำแย่ลงเล็กน้อย ในรอบคัดเลือกของฟุตบอลโลก 1962 สวีเดนชนะในรอบคัดเลือกรอบกลุ่มได้อย่างน่าประทับใจ (ทำได้ 10 ประตู และเสียเพียง 3 ประตู) แต่ก็ยังต้องไปลุ้นนัดเพลย์ออฟกับสวิตเซอร์แลนด์จึงจะผ่านเข้ารอบ เกมนี้เล่นที่เบอร์ลินตะวันตก และสวิตเซอร์แลนด์ชนะ 2–1
สวีเดนมีผลงานที่ดีในฟุตบอลชิงแชมป์แห่งชาติยุโรป 1964 พวกเขาเอาชนะนอร์เวย์ได้ในนัดแรกและเสมอกันในนัดที่สอง ตามด้วยชนะยูโกสลาเวียในรอบต่อมา 3–2 พวกเขายุติเส้นทางในรอบก่อนรองชนะเลิศด้วยการแพ้สหภาพโซเวียต ต่อมา ในฟุตบอลโลก 1966 รอบคัดเลือก สวีเดนเริ่มต้นด้วยการเสมอเยอรมนีตะวันตก และชนะไซปรัส 3–0 แต่ต้องตกรอบด้วยการแพ้เยอรมนีในรอบสุดท้าย และสวีเดนตกรอบคัดเลือกรอบที่ 2 ในฟุตบอลชิงแชมป์แห่งชาติยุโรป 1968 ความสำเร็จในช่วงเวลานี้ มีเพียงการผ่านเข้าไปเล่นฟุตบอลโลก 1970 หลังจากผ่านรอบคัดเลือกด้วยการชนะนอร์เวย์และฝรั่งเศส แต่พวกเขาไม่ผ่านรอบแบ่งกลุ่มโดยจบอันดับสาม และมีผลงานการพบกันที่เป็นรองอุรุกวัย
ในฟุตบอลโลก 1974 รอบคัดเลือก สวีเดนอยู่ร่วมกับออสเตรีย, ฮังการี และมอลตา ชัยชนะที่มีต่อออสเตรียท่ามกลางสภาพอากาศที่หิมะตกอย่างหนักในเก็ลเซินเคียร์เชินเป็นหนึ่งในชัยชนะที่เป็นที่จดจำในแง่ของความคลาสสิกในเกมนี้ และในการแข่งขับรอบสุดท้าย ทีมได้เปิดตัวเพลงเชียร๋ "Vi är svenska fotbollsgrabbar" แต่งโดยจอร์จ อีริคซ็อน สวีเดนอยู่ร่วมกลุ่มกับเนเธอร์แลนด์, บัลแกเรีย และอุรุกวัย เข้ารอบในฐานะทีมอันดับสองด้วยผลงาน ชนะ 1 และเสมอ 2 นัด แต่พวกเขายุติเส้นทางไว้ที่รอบแบ่งกลุ่มรอบที่ 2 โดยแพ้โปแลนด์ 0–1, แพ้เยอรมนีตะวันตก 2–4 แม้จะเอาชนะยูโกสลาเวียในนัดสุดท้าย 2–1 จบการแข่งขันด้วยการได้อันดับ 5 พวกเขาไม่ผ่านรอบคัดเลือกเพื่อแข่งขันฟุตบอลชิงแชมป์แห่งชาติยุโรป 1976 สวีเดนทำผลงานย่ำแย่ในฟุตบอลโลก 1978 ด้วยการจบอันดับสุดท้ายของกลุ่ม 3 แม้จะเสมอทีมแกร่งอย่างบราซิลในนัดแรก 1–1 ในนัดต่อมาพวกเขาแพ้ต่อออสเตรีย 0–1 ปิดท้ายด้วยด้วยการแพ้สเปนด้วยสกอร์เดียวกัน อย่างไรก็ตาม รายการนี้สวีเดนส่งผู้เล่นหน้าใหม่ที่อายุน้อยลงแข่งหลายคน แม้จะยังมีผู้เล่นมากประสบการณ์จากรายการก่อน ๆ
ประวัติ > ตกต่ำในทศวรรษ 1980

สวีเดนมีการเปลี่ยนแปลงผู้ฝึกสอนจากจอร์จ อีริคซ็อน เป็นลาร์ อาร์เนสซ็อนซึ่งประสบความสำเร็จจากการคุมทีม Östers Idrottsförening พวกเขาไม่ผ่านรอบคัดเลือกฟุตบอลชิงแชมป์แห่งชาติยุโรป 1980 จากการชนะลักเซมเบิร์กได้แค่นัดเดียว โดยมีเพื่อนร่วมกลุ่มคือฝรั่งเศส และยูโกสลาเวีย และไม่ผ่านรอบคัดเลือกฟุตบอลโลก 1982 จบในอันดับสามตามหลังสกอตแลนด์และไอร์แลนด์เหนือ ก่อนที่ในปีต่อมาพวกเขาจะลงแข่งกระชับมิตรและเสมอบราซิล 3–3 ที่กอเทนเบิร์ก สวีเดนยังมีผลงานย่ำแย่ต่อเนื่อง โดยไม่ผ่านรอบคัดเลือกฟุตบอลชิงแชมป์แห่งชาติยุโรป 1984 แม้จะคว้าชัยชนะที่สำคัญที่สุดนัดหนึ่งในรอบหลายทศวรรษด้วยการเอาชนะแชมป์โลกอย่างอิตาลีที่เนเปิลส์ 3–0 จากสองประตูโดยเกล็นน์ สตรอมแบร์ย แต่พวกเขาแพ้ทั้งสองนัดต่อโรมาเนีย รวมทั้งตกรอบคัดเลือกฟุตบอลโลก 1986 โอลเล นอร์ดิน เข้ามาคุมทีมต่อ แต่พวกเขาก็ไม่สามารถผ่านเข้าไปเล่นในฟุตบอลชิงแชมป์แห่งชาติยุโรป 1988 นับได้ว่าเป็นทศวรรษแห่งความล้มเหลวของสวีเดนอย่างแท้จริง